ДО 

ОБЩИНСКИ СЪВЕТ

ГР. ВЕЛИНГРАД

Уважаеми господин Председател,
С удостоверение №25-115537-09.04.2025 г., издадено по Заявление №01-196122-11.03.2025г. е приет проект за изменение на кадастралната карта и кадастралните регистри на гр. Велинград, община Велинград, област Пазарджик, одобрени със Заповед № РД-18-1214/06.06.2018 г., издадена от Изпълнителен директор на АГКК. Проектът изменя кадастралната карта за територията на поземлените имоти, като отнема площ от 162 кв.м. от имот с идентификатор 10450.501.2780 с адрес: гр.Велинград, ул.”Евлоги Георгиев”, целият с площ от 1104 кв.м., стар номер 7160, квартал 3442, парцел L, трайно предназначение на територията: Урбанизирана, начин на трайно ползване: Незастроен имот за жилищни нужди, собственост на Янко Георгиев Якимов и Йордан Янков Якимов с адрес: гр. Велинград, ул. „Ивайло“ №18, съгласно Нотариален акт №127, том І, рег.№2237, дело№124 от 2024 г., вписан в Служба по вписванията-Велинград с Вх.рег.№1144, Дв.вх.рег.№1144, Акт№159, том ІV, дело №702/2024 г. на 10.06.2024 г. Въз основа на приетия проект за изменение на КККР е издадена скица проект №15-924767-05.06.2025 г. на поземлен имот с идентификатор 10450.501.3436. Проектен имот с идентификатор 10450.501.3436 по КККР на гр. Велинград е с площ от 162 кв.м. при съседи: 10450.501.2890, 10450.501.3438, 10450.501.3437, 10450.501.3359, 10450.501.2825, 10450.501.3341.

Приемането на горецитирания проект за изменение на кадастралната карта и кадастралния план на гр. Велинград, обл. Пазарджик се налага от необходимостта от прокарване на улица с ос.т.2174-2174А, която да обслужва ПИ с идентификатор 10450.501.2825, област Пазарджик, община Велинград, гр. Велинград, ул. „Евлоги Георгиев“, вид собств. държавна публична, вид територия Урбанизирана, НТП Ниско застрояване (до 10 m), площ 100 кв. м, в който имот се намира сондаж и СОЗ - пояс І и доброволно прилагане на действащия подробен устройствен план (ПР) за улица с ос.т.2174-ос.т.2174А, кв. 3442 по плана на гр. Велинград. 
С влязъл в сила регулационен план, одобрен с Решение №229/04.08.2004 г. на Общински съвет – Велинград, с което се одобрява подробен устройствен план за квартали, попадащи в кадастрален район №501 и №503, от имот пл. №7160, собственост на Янко Георгиев Якимов и Йордан Янков Якимов, е образувана улица с ос.т.2174-ос.т.2174А, за която регулацията не е приложена.
В Община Велинград е постъпило заявление вх. №94-00/1720 от 10.02.2025г. от Янко Якимов, с което предлага на кмета на Община Велинград да бъде обезщетен с равностоен по площ и разположение имот като изразява съгласие за извършване на замяна. След проведени разговори с двамата собственици на проектен имот с идентификатор 10450.501.3436 е постигнато предварително съгласие за замяна на проектен имот 10450.501.3436 по КККР на гр. Велинград с общински имот с идентификатор 10450.501.2686 по КККР на гр. Велинград.

Действащият подробен устройствен план (ПР) може да бъде приложен като се отчужди площта на проектен имот с идентификатор 10450.501.3436 - улица с ос.т.2174-ос.т.2174А, кв. 3442, одобрен с №229/04.08.2004 г. на Общински съвет – Велинград. 

В бюджета на Община Велинград не са предвидени средства за отчуждаване, а собствениците на имота заявяват доброволно прилагане на действащия подробен устройствен план чрез извършване на замяна. 
В чл. 21, ал. 4 от Закона за общинската собственост (ЗОС) е предвидена възможност общината да придобива в собственост имоти, предвидени за изграждане на обекти, публична общинска собственост, чрез замяна. 

Считам, че замяната е процесуално най-икономичния и икономически най-изгодния начин с минимализиране на разходите за страните. При нея Общината ще прехвърли собствеността на общинския имот с идентификатор 10450.501.2686, обл. Пазарджик, гр. Велинград, п.к. 4600, ул. „Евлоги Георгиев“, вид територия: Урбанизирана, НТП: Незастроен имот за жилищни нужди, площ от 292 кв. м., стар номер 2461, квартал 3442, парцел ХХ, Заповед за одобрение на КККР РД-18-1214/06.06.2018 г., издадена от Изпълнителен директор на АГКК е актуван с АЧОС №1589/06.01.2025 г., вписан в Служба по вписванията- Велинград с вх.рег.№11, Дв.вх.рег.№11, Акт№5, том І на 08.01.2025 г. и ще придобие проектен имот с идентификатор 10450.501.3436 по КККР на гр. Велинград.
Пазарните цени се определят от Общински съвет Велинград въз основа на пазарни оценки от лицензиран оценител по оценителни доклади от м. септември 2025 год. в размер на:

  - за общински имот с идентификатор 10450.501.2686 по КККР на гр. Велинград в размер на 12 387 лв. без ДДС.
  - за проектен имот с идентификатор 10450.501.3436 по КККР на гр. Велинград в размер на 6 872 лв. без ДДС.

В тази връзка предлагам настоящия проект на решение:
Д-Р КОСТАДИН КОЕВ

Кмет на Община Велинград
Подпис: Атанас Палигоров- заместник-кмет

Съгл. Заповед №1332/19.08.2025г.     

Съгласували:

Зам. Кмет:……………. 

/Светла Томова/

Началник отдел „ОСЗ”:……………

/Надка Келчева/
юрист:…..……
/А.Керина-ст.експерт Д”РРП”/
 изготвил:……………..

/Мариана Белухова -ст. експерт отд. „ОСЗ”/
                                                                                                   ПРОЕКТ:
Р  Е  Ш  Е  Н  И  Е :
№…….
        
Относно: Предложение за прехвърляне на собственост чрез замяна на недвижим имот частна общинска собственост–ПИ с идентификатор 10450.501.2686 по КККР на гр.Велинград с частен проектен имот с идентификатор 10450.501.3436 по КККР на гр.Велинград, собственост на Янко Г.Якимов и Йордан Я.Якимов /ул.”Евлоги Георгиев/.
На основание чл.21, ал.1, т.8 от ЗМСМА, чл.21, ал.4, чл. 34, ал. 4, чл.40, ал.2, т.3, ал.3, ал. 8, чл. 41, ал. 2 от Закона за общинската собственост и след проведено гласуване с:    
	Брой гласове

“за”
	Брой гласове      “против”
	Брой гласове    «въздържали се»
	Брой

присъствали
	Общ брой общински съветници

	
	
	
	
	29


Р  Е  Ш  И:
Вариант 1:
1. Да се приложи Подробен устройствен план – План за регулация за улица с 2174-2174А, одобрен с №229/04.08.2004 г. на Общински съвет – Велинград,  като се извърши замяна на поземлени имоти, както следва:
1.1. Община Велинград прехвърля на Янко Георгиев Якимов и Йордан Янков Якимов и двамата с адрес: гр. Велинград, ул. „Ивайло“ №18, правото на собственост върху:

- поземлен имот с идентификатор 10450.501.2686, обл. Пазарджик, гр.Велинград, п.к.4600, ул. «Евлоги Георгиев», вид територия: Урбанизирана, НТП: Незастроен имот за жилищни нужди, площ от 292 кв. м., стар номер 2461, квартал 3442, парцел ХХ, Заповед за одобрение на КККР РД-18-1214/06.06.2018 г., издадена от Изпълнителен директор на АГКГ, съгласно АЧОС№1589/06.01.2025 г., вписан в Служба по вписванията-Велинград с Вх.рег.№11, Дв.вх.рег.№11, Акт №5, том І на 08.01.2025 г. 
Данъчната оценка на имота е в размер на 5 847,30 лева, а пазарна оценка в размер на 12 387 лв. ;
            1.2. Янко Георгиев Якимов и Йордан Янков Якимов и двамата с адрес: гр. Велинград, ул. „Ивайло“ №18, прехвърлят на Община Велинград с EИК 000351580, с адрес: гр. Велинград, бул. „Хан Аспарух“ №35, представлявана от Кмета – д-р Костадин Коев правото на собственост върху проектен имот с идентификатор 10450.501.3436 с площ от 162 кв. м съгласно скица-проект №15-924767-05.06.2025г. за изменение на Кадастралната карта и кадастрални регистри на гр. Велинград, община Велинград, област Пазарджик, одобрени със Заповед №РД-18-1214/06.06.2018г., издадена от Изпълнителния директор на АГКК, като отнема площ 162 кв. м. от имот с идентификатор 10450.501.2780 с адрес: гр. Велинград, ул. „Евлоги Георгиев“, площ 1104кв.м., трайно предназначение: Урбанизирана, НТП: незастроен имот за жилищни нужди, съгласно Нотариален акт №127, том І, рег.№2237, дело№124 от 2024 г., вписан в Служба по вписванията-Велинград с Вх.рег.№1144, Дв.вх.рег.№1144, Акт№159, том ІV, дело №702/2024 г. на 10.06.2024 г.

Имотът е с данъчна оценка в размер на 3 240,10лв. и пазарна оценка в размер на 6 872 лева.
2. Определя пазарни цени за имотите, описани в т.1 въз основа на оценителни доклади от м. септември 2025 год. на лицензиран оценител, както следва:
 - за общински имот с идентификатор 10450.501.2686 по КККР на гр.Велинград в размер на 12 387 лв. /дванадесет хиляди триста осемдесет и седем лв./ без ДДС.
  - за проектен имот с идентификатор 10450.501.3436 по КККР на гр.Велинград в размер на 6 872 лв./шест хиляди осемстотин седемдесет и два лева/ без ДДС.
3. Замяната да се извърши само при условие, че всяка от страните е съгласна с пазарните цени на заменяните имоти и собствениците на проектен имот с идентификатор 10450.501.3436 Янко Георгиев Якимов и Йордан Янков Якимов заплатят разликата в оценките на двата имота.

4. Разходите по изготвяне на Договора за прехвърляне на собственост чрез замяна на имотите и вписването му в Агенцията по вписвания да бъдат за сметка на собствениците на проектен имот с идентификатор 10450.501.3436 Янко Георгиев Якимов и Йордан Янков Якимов.

Вариант 2:

Не одобрява  описаното във Вариант 1.
Възлага изпълнението на решението на  Кмета на Община Велинград.
Настоящото решение е прието на  заседание на Общински съвет – Велинград, проведено на ………...2025 г., Протокол №…., точка №…….. от дневния ред, по вх.№……/………..2025 г. и е подпечатано с официалния печат на Общински съвет – Велинград. Контролът по изпълнение на решението се възлага на Постоянната комисия по ………………………………………………
     ПРЕДСЕДАТЕЛ НА ОБЩИНСКИ СЪВЕТ:…………………


